Eldin Huseinbegović
Eldin Huseinbegović je bosanskohercegovački pjevač i tekstopisac. Snimio je duete sa Dinom Merlinom i Hari Mata Harijem.

Biografija 
Eldin Huseinbegović je rođen u Sarajevu 1978. godine. Svoj prvi javni nastup imao je na Festivalu "Mali šlager" 1987. U Sarajevu je 1992. godine završio Nižu muzičku školu. Od 1992.-1996. godine bavio se izvođenjem duhovne muzike.1997. godine proglašen je za pobjednika Festivala "Studentsko ljeto". U Maglaju 1998. godine osvaja drugo mjesto stručnog žirija i nagradu za najbolju muziku na Festivalu "Tamo gdje ljubav počinje". 1997. godine učestvuje kao autor na izboru za pjesmu Eurovizije, a 1999. godine na istoj manifestaciji učestvuje kao pjevač.

2000. godine učestvuje na festivalu zabavne muzike u Bihaću "Bihać 2000." Od 2002. godine radi kao tenor u operi Narodnog pozorišta u Sarajevu i učestvuje u izvođenju velikog broja opernih predstava i koncerata (Traviata, Figarov pri, Nabuko, Hasanaginica, Ero s'onog svijeta, Mozartov i Verdijev rekvijem, Tosca, Šišmiš, Ljubavni napitak, Zrinjski...).

Godine 2007. i 2008. učestvuje na "BiH radijsko-televizijskom festivalu" i oba puta osvaja nagradu za najbolju interpretaciju i drugu nagradu stručnog žirija. 2009. godine dobija nagradu "Isa beg-Ishaković" za doprinos kulturnoj i muzičkoj baštini BiH.

2010. godine dobija nagradu "Etno-pop pjevač godine u BiH".

Od 2007. godine intenzivno surađuje sa največim muzičkim imenima u regionu (Dino Merlin, Hari Mata Hari, Marija Šerifović, Elvira Rahić, Enes Begović, Osman Hadžić, Dženan Lončarević, Jelena Tomašević...).

Od 1999. godine je vlasnik muzičkog studija "Dzan" u kojem se bavi autorskim i producentskim radom. Od 30.01.2010. godine član je "Balkanske muzičke akademije", sastavljene od najboljih autora i producenata sa prostora Balkana. Do sada je autor preko 100 pjesama.

Diskografija

Albumi 

 Kaldrma (2010.)

Reference 

Biografije, Sarajevo
Bosanskohercegovački pjevači